cyanic-selkie/wikianc huggingface dataset:
Vladimiras Petliakovas
Biografija
Gimė 1891 m. birželio 27 d. Sambeko kaime (Rostovo sritis) valdininko šeimoje.
1911 m. baigė Taganrogo aštuonmetę technikos mokyklą ir įstojo į Maskvos Imperatoriškąją aukštąją technikos mokyklos Mechanikos fakultetą. Dėl pinigų trūkumo mokslus turėjo nutraukti. Po Spalio revoliucijos vėl ėmė mokytis šioje mokykloje ir kartu dirbo Aviacijos skaičiavimų ir bandymų biuro aerodinamikos laboratorijoje laborantu. Baigė 1922 m.
A. Tupolevo konstravimo grupėje dalyvavo kuriant gliserius ir aeroroges, o vėliau – ir Tupolevo lėktuvus. 1925-1936 m. V. Petliakovas vadovavo konstravimo biuro sparno grupei, kuri projektavo Tupolevo lėktuvų sparnus. Čia gautą patirtį Petliakovas panaudojo kurdamas lėktuvą TB-7 (kitaip ANT-42 bei Pe-8).
1937 m. V. Petliakovas buvo suimtas ir, kaip ir daugelis aviacijos specialistų, kalėjo specialiame uždarame konstravimo biure Maskvoje, kuris vadinosi CKB-29. Tuomet jis turėjo užduotį sukonstruoti aukštuminį naikintuvą. Tokį naikintuvą jis suprojektavo, tačiau TSRS-Suomijos karo patirtis rodė, kad tokių naikintuvų nereikia. Tada Petliakovui buvo įsakyta sukurti pikiruojantį bombonešį, ir V. Petliakovas labai greitai šią užduotį atliko. Už sėkmingai atliktą užduotį 1940 m. V. Petliakovas buvo paleistas. 1941 m. jis gavo I laipsnio Stalino premiją.
Šiuos lėktuvus, pavadintus Pe-2, ėmė gaminti Kazanės aviacijos gamykla. Prasidėjus karui su Vokietija daugelis gamyklos darbininkų ir inžinierių buvo paimti į kariuomenę, todėl gaminamų lėktuvų kokybė suprastėjo. Patyrusius darbininkus pakeitė paaugliai ir moterys.
1942 m. sausio 12 d. V. Petliakovas ir jo pavaduotojas dviem naujais lėktuvais Pe-2 išskrido į Maskvą, kur turėjo susitikti su TSRS vyriausybės nariais, kad priprašyti grąžinti patyrusius lėktuvų gamybos specialistus iš fronto į gamyklą. Lėktuvai nedideliame aukštyje skrido pagal geležinkelio liniją Kazanė-Maskva. Lėktuvas, kuriuo skrido V. Petliakovas sudužo prie Mameševo kaimo, lėktuvo įgula ir V. Petliakovas žuvo.
V. Petliakovas palaidotas Kazanėje.
Tiriant avarijos priežastis buvo iškeltos kelios versijos:
Kretingos rajono savivaldybė
Kretingos rajono savivaldybė – administracinis-teritorinis vienetas Lietuvos šiaurės vakaruose, Latvijos pasienyje. Centras – Kretinga.
Savivaldybėje yra Kretingos muziejus, Vyskupo M. Valančiaus gimtinės (Nasrėnai), Jokūbavo Aleksandro Stulginskio pagrindinės mokyklos istorijos muziejai, Orvidų sodyba muziejus (Gargždelėje).
Geografija
Savivaldybės vakarinė dalis yra Pajūrio žemumoje, rytinė – Vakarų Žemaičių plynaukštėje. Aukščiausia vieta (108 m) yra šiaurės rytuose, prie Žeimių, žemiausia (7 m) – prie Palangos miesto ribos. Per savivaldybės teritoriją eina geležinkelis Vilnius – Klaipėda, plentai Šiauliai-Palanga, Gargždai-Kretinga, Kretinga-Skuodas, Klaipėda-Kretinga.
Klimatas
Sausio vidutinė temperatūra -3,5 °C, liepos 16,7 °C. Per metus iškrinta 823–839 mm kritulių.
Vandenys
Vidaus vandenys užima 2,25 proc. rajono savivaldybės teritorijos. Savivaldybės pietrytine dalimi teka Minija, šiaurės rytine – jos intakas Salantas, vidurine – Akmena, pasienyje su Latvija į Baltijos jūrą įteka Šventoji, telkšo Kašučių ežeras ir 30 tvenkinių, iš jų didžiausias – Lazdininkų tvenkinys. Sąrašas: Kretingos rajono ežerai
Miškai ir dirvožemiai
Miškingumas 35 proc. Didžiausi miškai – Vaineikių, Šventosios, Mikoliškių, Rubulių. Auga daugiausia pušynai, eglynai, mišrieji miškai, juose daug beržų ir drebulių.
Savivaldybės teritorijos viduriniąja dalimi tarp Akmenos, Salanto ir Minijos upių, nuo šiaurinės iki pietinės ribos tęsiasi išplautžemių juosta, į rytus nuo jos ir pietvakarinėje dalyje – daugiausia balkšvažemiai. Yra palvažemių, šlynžemių, durpžemių, smėlžemių.
Saugomos teritorijos
Kretingos rajono savivaldybei priklauso Salantų regioninio parko dalis, Sūdėnų botanikos zoologijos draustinis, Grūšlaukės kraštovaizdžio draustinis, Kartenalės entomologinis draustinis, Minijos ichtiologinis draustinis.
Gamtos paminklai:
Istoriniai paminklai:
Istorija
Rajonas sudarytas 1950 m. birželio 20 d. iš buvusios Kretingos apskrities 29 apylinkių ir Klaipėdos apskrities 1 apylinkės. 1950–1953 m. priklausė Klaipėdos sričiai. 1951 m. Palanga pertvarkyta į srities pavaldumo miestą ir rajonui nebepriklauso. 1959 m. prijungta panaikinto Salantų rajono 5 apylinkės ir Salantai. 1968 m. šiek tiek pakeistos rajono ribos.
1995 m. vietoje Kretingos rajono įsteigta Kretingos rajono savivaldybė. 2009 m. sausio 29 d. savivaldybės tarybos nutarimu Nr. T2-12 įsteigtos 72 seniūnaitijos.
Gyventojai
Miesto gyventojų 50,6 proc. Gyventojų vidutinis tankumas 46,6 žm./km². 89,5 proc. savivaldybės gyventojų yra katalikai, 1,1 proc. evangelikai liuteronai, 0,5 proc. – stačiatikiai, taip pat gyvena evangelikai reformatai, sentikiai ir kt.
Gyvenvietės
Savivaldybės teritorijoje yra:
Didžiausios gyvenvietės (2021 m.):
Ekonomika
Visoje savivaldybėje pagaminama 0,9 % Lietuvos pramonės produkcijos (2003 m.). Išvystytas medienos apdirbimas, baldų gamyba (bendrovė „Akmena“), tekstilės dirbinių, alaus, kombinuotųjų pašarų, lesalų bei baltyminių vitamininių papildų gamyba („Kretingos grūdai“), linų perdirbimas („Žemaitijos linai“), žuvų apdirbimas („Ostsee Fish Kretinga“), statyba („Damba“, „Ringesta“, „Edija“). Bendrovė „Genčių nafta“ eksploatuoja naftą, „Tyras“ – Kalniškių durpyną (ruošia kraikines, kompostines durpes, t. p. durpes kurui). „Žemaitijos granitas“ ruošia skaldą, žvyrą ir kt. akmens produkciją. Didžiausias pramonės centras – Kretinga.
Žemės ūkis
Kurmaičiuose yra bendrovės „Vievio paukštynas“ filialas, Kluonaliuose auga vaismedžių medelynas. Žemės ūkio naudmenos užima 53,6 % A ploto, iš jų 87,1 % ariamoji žemė, 10,6 % – pievos ir natūralios ganyklos, 2,4 % – sodai ir uogynai (2005 m.) 52,5 % pasėlių užima javai, 25,4 % – daugiametės žolės, 5,4 % – bulvės.
Savivaldybės teritorijoje užauginama 8,0 % visų Lietuvos linų, 2,0 % – bulvių, 1,9 % – daržovių, 1,1 % -javų (2005 m.) 2004 m. pagaminta 1,7 % Lietuvos gyvulininkystės produkcijos (1,7 % pieno), surinkta 7,1 % kiaušinių. Veisiama 1,5 % Lietuvos galvijų, 1,2 % kiaulių, 1,1 % arklių, 1,1 % avių ir ožkų (2005 m.) Bendrovėje „Kretingos žvėrininkystės ūkis“ veisia lapės ir audinės.
Administracija
thumb|300px|Savivaldybės seniūnijos
Atstovaujamoji valdžia – Kretingos rajono savivaldybės taryba, vykdomoji valdžia – Kretingos rajono savivaldybės administracija.
Seniūnijos
Savivaldybėje yra 9 seniūnijos (skliausteliuose – seniūno būstinė):
Partnerystės ryšiai
Miestai, su kuriais Kretingos rajonas yra užmezgęs partnerystės ryšius:
Švietimas ir ugdymas
Savivaldybėje veikia 2 meno, sporto mokyklos, 1 darželis-mokykla, vaikų darželis, 6 lopšeliai-darželiai, 2 pradinės mokyklos, 3 pradinio ugdymo skyriai.
Kretingos rajono savivaldybėje yra šios bendrojo lavinimo mokyklos:
Kochlearinis implantas
Kochlearinis implantas arba klausos implantas – tai elektroninis medicininis prietaisas, kurio dėka kurtiesiems grąžinama klausa. Procesorius transformuoja aplinkos garsus į elektroninį signalą, o implanto elektrodas, įkištas į vidinėje ausyje esančią sraigę, perduoda šį signalą klausos nervui, toliau impulsas keliauja į smegenų žievę ir implantuotasis asmuo girdi.
Pastaraisiais dešimtmečiais įrodyta, kad kochlearinė implantacija yra saugus ir veiksmingas klausos reabilitacijos būdas kurtiems vaikams. Implanto technologija keitėsi – nuo vienkanalio iki daugiakanalio, operacijos technika tapo mažai traumatiška, išsiplėtė indikacijos operacijai. Nors girdėjimo kokybė naudojant kochlearinį implantą skiriasi nuo normalaus girdėjimo, kochlearinė implantacija revoliuciškai keičia kurčių vaikų kalbos raidą. Remiantis moksline literatūra, pusės vaikų, naudojančių kochlearinius implantus, kalbos suvokimo ir kalbinių įgūdžių lygis gali priartėti prie normaliai girdinčių bendraamžių.
Olof Mellberg
Ulofas Melbergas (g. 1977 m. rugsėjo 3 d.) – buvęs futbolininkas, treneris, buvęs Švedijos rinktinės kapitonas, žaidęs gynėjo pozicijoje.
Nacionalinėje komandoje žaidė nuo 2000 m. vasario 23 d., su rinktine žaidė 2000 m. Europos čempionate, 2002 m. pasaulio čempionate, 2004 m. Europos čempionate, 2006 m. pasaulio čempionate.
2014 m. liepos 31 d. paskelbė baigiantis profesionalo karjerą.
Puslaidininkis diodas
Puslaidininkis diodas – puslaidininkis prietaisas, turintis vieną elektroninę skylinę sandūrą, kuriame panaudotos pn sandūros savybės. Diodas paprastai turi du kontaktus, nebent viename korpuse jų būtų pagaminta keletas. Dažniausiai pritaikoma jų savybė praleisti elektros srovę tik viena kryptimi (atbulinis laidumas labai mažas), tačiau esama ir įvairesnių naudojimo būdų.
Voltamperinė charakteristika
right
Laidumas tiesiogine kryptimi
Paplitęs teiginys jog diodas tiesiog visada praleidžia srovę viena kryptimi yra labai supaprastintas. Prijungus nedidelę įtampą diodas srovės beveik nepraleidžia ir tiesiogine kryptimi. Stipresnė srovė ima tekėti tik įtampai pasiekus diodo atidarymo ribą. Silicio diodams ši riba yra apie 0,3..0,5 volto, germanio diodams – maždaug 0,2 volto, Šotkio diodams – 0,2..0,3 V o kai kuriems šviesos diodams net apie pusantro volto.
čia I – diodo srovė, IS – diodui specifinis įsotinimo koeficientas, q – elektrono krūvis, k – Bolcmano konstanta, T – absoliutinė temperatūra (°K), ir VD – ant diodo krintanti įtampa. Nario kT/q (išreiškiamo voltais) reikšmė kambario temperatūroje lygi apie 26 mV. n (kartais praleidžiamas) yra emisijos koeficientas, priklausomai nuo naudotų medžiagų ir diodo konstrukcijos svyruojantis nuo 1 iki 2.
Panaudojus operacinį stiprintuvą, galima surinkti diodo analogą, kurio atsidarymo įtampa yra labai maža (diodo atsidarymo įtampa, padalyta iš stiprintuvo stiprinimo koeficiento – praktiškai lygi nuliui). Ši schema vadinama superdiodu.
Laidumas atbuline kryptimi
Esant nedidelei įtampai, laidumas atbuline kryptimi labai mažas (nors ir nelygus nuliui). Pasiekus vadinamąją pramušimo įtampa, laidumas staiga padidėja (vienpusis laidumas išnyksta). Yra keletas šio reiškinio priežasčių. Vienais atvejais (daugiausia taip dirbti neskirtiems diodams) šis reiškinys yra negrįžtamas, kitais (stabilitronams) – grįžtamas.
Sandara
Priklausomai nuo sandūros sudarymo būdo yra dviejų tipų diodai: plokštiniai ir taškiniai.
Plokštiniai diodai gaminami pagal lydytinę arba difuzinę technologiją. Difuzinių ir lydytinių lygintuvinių diodų konstrukcijos yra analogiškos. Difuzinių diodų sandūra aukštoje temperatūroje difunduojant priemaišoms į silicį ar germanį.
Obuolys
thumb|200px|right|Įvairūs obuoliai Obuolys – būdingas obelų vaisius, morfologiškai irgi vadinamas obuoliu.
Obuolyje yra 3-5 lizdai su 2-3 sėklomis lizde. Vaisiaus luobelė labai plona, minkštimas sultingas, be sukietėjusių ląstelių.
Prinokę obuoliai būna raudoni, geltoni, žalsvi ar įvairiaspalviai. Mažais obuoliais įvardijami pagal prigimtį maži obuoliai (pvz., Rojaus obuoliai) arba pradinės nokimo stadijos, dar neprinokę obuoliai. Tradiciškai obuolių rinkimo metu mažus obuolius patikima surinkti vaikams (iš to ir liaudiškas pavadinimas - kriupius). Maži obuoliai dažnai renkami į pintines, gali būti lengvai veriami ir džiovinami rinkėje, vėlgi skirtingai nuo kitų obuolių, kuriuos tenka paskleisti plačiai.
Kulinarija
Obuoliai gali būti kepami, verdami, džiovinami, konservuojami. Jie dažnai naudojami kaip pyragų, blynų ir kitų kepinių įdaras. Gaminamas obuolių sūris.
Rauginant obuolių sultis, gaminamas obuolių vynas, sidras.
Maži obuoliai
thumb|200px|right|Maži obuoliai
Maži obuoliai dėl savo mažumo kulinarijoje dažnai būdavo naudojami tik didikų vaišėse, nes juos tinkamai įdaryti galėdavo tik ypač aukštos kvalifikacijos virėjai. Šiuo metu maži obuoliai dažniausiai naudojami dekoratyviniais tikslais šeimos vaišėse arba restoranuose. Džiovintas mažas neprinokęs obuolys gali būti panaudotas kaip prieskonis sriuboms, daržovių patiekalams.
Maži obuoliai ypač gerai tinka raugti. Jie raugiami nepjaustyti, skirtingai nuo didelių obuolių. Taip pat, maži obuoliai plačiai naudojami obuolių actui gaminti.
Vaistinės savybės
Medicinos knygose rašoma, kad tiems, kurie kasdien valgo obuolius, kraujyje sumažėja cholesterolio.
Obuolių marmelade daug pektinų, todėl jį patartina valgyti žmonėms, dirbantiems kenksmingomis sąlygomis, nes pektinai absorbuoja medžiagų apykaitoje ir virškinant susidariusias toksines medžiagas bei sunkiuosius metalus (gyvsidabrį, kadmį, kobaltą, šviną).
Pasitarus su gydytoju obuoliais galima gydyti ir virškinamojo trakto ligas, švieži tarkuoti obuoliai valgytini viduriuojant , jais gydomas ūmus ir lėtinis storosios žarnos uždegimas.
Veislės
Pagal vaisių skynimo laiką ir vartojimo trukmę obelų veisles įprasta skirstyti į vasarines, rudenines ir žiemines. Kiekvienoje iš šių grupių galima išskirti ir pogrupius, pvz., ankstyvas vasarines, vasarines, vėlyvas vasarines ir t. t.
Vasarinių veislių vaisiai skinami liepos pabaigoje–rugpjūčio mėnesį. Jų skynimo ir vartojimo branda sutampa, t. y. jie būna tinkami vartoti skynimo metu arba po keleto dienų. Vasarinių veislių vaisiai išlaikomi 1–3 dešimtadienius ir tai tik vėsioje patalpoje ar šaldytuve.
Rudeninių veislių obuoliai skinami rugpjūčio–rugsėjo mėnesį. Šių veislių skynimo ir vartojimo brandos Lietuvos sąlygomis dažnai atvejais taip pat sutampa arba skiriasi 5–15 dienų. Rudeninių veislių vaisiai išsilaiko 1–3 mėnesius.
Žieminių veislių obuoliai skinami rugsėjo pabaigoje–spalio pradžioje. Vartojimo brandos šių veislių obuoliai esti tik po tam tikro laiko. Priklausomai nuo laikomų vaisių nokimo trukmės ir vartojimo brandos pradžios obelų veislės skirstomos į ankstyvas žiemines, žiemines ir vėlyvas žiemines.
Obelų veislių grupavimas į vasarines, rudenines ir žiemines yra sąlyginis ir tinka tik konkrečiomis atitinkamo sodininkystės rajono sąlygomis, nes tų pačių veislių obuoliai trumpiau laikosi einant iš šiaurės į pietus, ir, be to, priklauso nuo laikymo patalpų bei kitų veiksnių. Tačiau sodininkystės praktikoje jis visur laikomas, ir daugelis pomologų pagal šį požymį klasifikuoja obelų veisles.
Šaltiniai
Kulturapfel Tarhaomenapuu Maceira
Opkhano nacionalinis parkas
Opkhano nacionalinis parkas  – nacionalinis parkas šiaurės Tailande, Čiangmajaus provincijoje. Parkas įkurtas 1992 m. gegužės 25 d.
Vieta
Parkas užima 484,00 km² plotą ir apima Samoengo (Samoeng), Sanpatongo (San Pa Tong), Maevango (Mae Wang) ir Hangdongo (Hang Dong) apylinkėse.
Flora ir fauna
Opkhano nacionaliniame parke vyrauja: Iš retų augalų parke sutinkama: irvingija (Irvingia malayana), briaunotasis sparnūklis (Anisoptera costata), didysis tikmedis (Tectona grandis), krausva (Lagerstroemia calyculata), aliejinis lakmedis (Schleichera oleosa), įvairių bambukų. Parke gyvena: Indijos muntjakas, ožka (Capricornis milneedwardsii), palminis musangas, mangustas, viverinė katė, Javinis elniukas, bei daug įvairių paukščių.
Kaurės
thumb|right|240px|[[Šimtaakė kaurė (Cypraea argus)]] thumb|right|240px|[[Graužiančioji kaurė (Cypraea erosa)]] thumb|right|240px|[[Aušrinė kaurė (Cypraea diluculum)]] thumb|right|240px|[[Friendžio kaurė (Cypraea friendii)]] thumb|right|240px|[[Monetinė kaurė (Cypraea moneta)]] thumb|right|240px|[[Datulinė kaurė (Cypraea spadicea)]] thumb|right|240px|[[Vėžlinė kaurė (Cypraea testudinaria)]]
Kaurės (Cypraea) – kaurinių (Cypraeidae) šeimos pilvakojų moliuskų gentis.
Japoninis skirpstulas
Japoninis skirpstulas (Zelkova serrata) – guobinių (Ulmaceae) šeimos lapus metančių medžių rūšis, paplitusi Japonijoje, Korėjoje, rytų Kinijoje ir Taivane.
Aukštis 20-35 m, kamieno skersmuo 2 m (kartais iki 4 m). Laja plati, labai šakota. Lapai priešiniai, 3-11 cm ilgio, 1,3-7 cm pločio. Rudenį pasidaro oranžiniai arba raudoni. Žiedai 1,5 mm skersmens, žalsvi, be žiedlapių, apdulkinami vėjo. Vaisius – 2,5-3,5 mm skersmens sausas kaulavaisis.
Kuraševas (Kleščelės valsčius)
Kuraševas  – kaimas Lenkijos šiaurės rytuose, Kleščelių valsčiuje, Hainuvkos apskrityje, Palenkės vaivadijoje. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
Afrikos Tautų čempionatas
Afrikos Tautų čempionatas – futbolo varžybos, įkurtos 2008 m. Čempionatą organizuoja Afrikos futbolo konfederacija. Pirmosios varžybos buvo surengtos 2009 m. vasario 22–kovo 8 d. Dramblio Kaulo Krante. Čempionatas žaidžiamas kas dvejus metus ir kaitaliojamos su Afrikos Tautų taure. Kvalifikacija vyksta kiekvienais poriniais metais, o finalas – ne poriniais metais.
Krakynė (Zarasai)
Krakynė – kaimas Zarasų rajono savivaldybėje, 3 km nuo Vencavų, kelio Vencavai - Degučiai kairėje pusėje.
Istorija
Viensėdis minimas 1675 m. balandžio 24 d. Vencavų dvaro inventoriuje.
Krakynės slėnyje vokiečiai 1941 m. rugpjūčio 26 d. nužudė 2569 Zarasų apskrities žydų tautybės asmenis: vyrus, moteris, vaikus. Krakynės miško holokausto vietoje aukoms atminti pastatytas didingas monumentas.
Bryzgių piliakalnis
Bryzgių piliakalnis arba Bryzgių senovės gyvenvietė – piliakalnis (naujai išaiškinamųjų sąraše Nr. 1464; unikalus objekto MC kodas 2512; registro iki 2005 m. balandžio 19 d. Nr. A52) Rokiškio rajono savivaldybės teritorijoje, į pietryčius nuo Bryzgių kaimo Juodupės seniūnija. Pasiekiamas iš kelio Juodupė – Onuškis Bryzgiuose pasukus į kairę pietvakarių kryptimi Kiemiškių link ir pavažiavus 300 m – yra 200 m į dešinę šiaurės vakaruose nuo kaimo kapinių, kelio kairėje, miške.
Piliakalnis
Piliakalnis įrengtas kalvos kyšulyje, į šiaurės vakarus nuo Velnio Duobe vadinamos natūralios įdubos. Aikštelė trikampė, pailga šiaurės vakarų – pietryčių kryptimi, 65 m ilgio, 45 m pločio pietrytinėje dalyje. Piliakalnio pietvakariniame šlaite, 2-3 m žemiau aikštelės yra 25 m pločio terasa, esanti 4-5 m aukščiau Velnio Duobės dugno. 2 m aukščio pietrytinis ir pietvakarinis šlaitai toliau pereina į ožnugarius, juosiančius Velnio Duobės šonus. Juose už įdubų yra 0,5 m aukščio pietryčiuose ir 1 m pietvakariuose bei 6 m pločio pylimai. Piliakalnio šlaitai - vidutinio statumo, iki 10 m aukščio.
Piliakalnis apardytas duobių, apaugęs mišriu mišku.
Tyrimai
1996 m. Povilas Tebelškis aikštelėje ištyrė 70 m² plotą, rado iki 35 cm storio kultūrinį sluoksnį su brūkšniuota ir lygia keramika, židiniu, stulpavietėmis. Piliakalnis datuojamas I tūkstantmečio pirmąja puse. Lietuvos Respublikos kultūros ministro įsakymas Dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 34000 m².
Dido
Dido (tikrasis vardas –, liet. tarimu „Daideu“, g. 1971 m. gruodžio 25 d.) – Anglijos popmuzikos dainininkė, dainų autorė. Keturiskart apdovanota Brit Awards apdovanojimuose. Tai viena populiariausių D. Britanijos dainininkių. Dido pasauliniu mastu išgarsėjo 2002 m. populiariam reperiui Eminem panaudojus Dido dainos semplą hite „Stan“, bei pačiai Dido pasirodžius šios dainos videoklipe.
Dido albumai „No Angel“ (1999) ir „Life for Rent“ (2003) pateko tarp 10 perkamiausių dešimtmečio albumų D. Britanijoje.
Biografija
Dido motina, Klara, yra prancūzų poetė, o jos tėvas yra airių leidėjas Viljamas Armstrongas. Pavadinta mitinės Kartaginos karalienės Didonės garbei, Dido mokėsi „Thornhill” pradinėje, Londono merginų miestelyje ir Vestminsterio mokykloje. Kai jai buvo penkeri ji pavogė fleitą iš mokyklos. Būdama šešerių ji įstojo į Rotušės muzikos mokyklą Londone, Anglijoje. Iki paauglystės ji išmoko skambinti pianinu, bei groti smuiku. Groti gitara ji išmoko vėiau, jau išgarsėjusi, ir savo sugebėjimus rodė 2004 m. „Life for Rent“ ture. Jaunystėje Dido dirbo literatūros agente, studijavo aukštesniajame kurse Birbeko Universitete Londone, kurio niekada nebaigė.
Ankstyvieji įrašai
1995 m. Dido pradėjo įrašinėti parodomąsias dainas ir sudėjo jas į kolekciją, pavadintą „Odds and Ends“, kurią išsiuntė „Nettwerk Management” kompanijai. „Nettwerk“ pasirašė su dainininke sutartį ir platino „Odds and Ends“, po to kai Dido išgarsėjo bendradarbiavimu su komerciškai sėkminga grupe Faithless (Dido padėjo parašyti dainas „Flowerstand Man” ir „Hem of His Garment”), kurioje grojo jos brolis Rollo Armstrongas. „Odds and Ends“ pritraukė vienos pagrindinių įrašų kompanijų „Arista Records“ vadybininkų dėmesį. 1996 m. pabaigoje Dido pasirašė leidybinę sutartį su „Arista Records“, ji taip pat bandė gauti sutartį su jos brolio grupę Faithless atstovaujančia kompanija „Cheeky Records“. Į debiutinį albumą „No Angel“ buvo įtraukta „Take My Hand“ (kaip papildoma daina) iš „Odds and Ends“. Daina „Sweet Eyed Baby“ buvo šiek tiek pakeista ir pervadinta į „Don‘t Think of Me“, o „Worthless“ ir „Me“ buvo įtrauktos tik į japoniškuosius „No Angel“ leidimus.
Šlovė: „Thank You“/„Stan“
1998 m., filmo „Sliding Doors“ prodiuseris išrinko jos dainą „Thank You“ kaip garso takelį. „No Angel“ buvo išleistas 1999 m. ir Dido rengė turus, kad išpopuliarintų albumą, įskaitant trumpus pasirodymus per Sarah McLachlan's „Lilith Fair” turą. Keliaujant po turus, jos muzika pradėjo populiarėti. Pirmuoju oficialiu singlu buvo pasirinkta daina „Here With Me“. Taip pat, ši daina buvo panaudota televizijos seriale „Rosswell“ (po to kaip garso takelis filmui „Love Actually“). Vis dėlto Eminemas buvo reperis, kuris labai išgarsino Dido po to, kai jo daina „Stan“ pakilo į pirmąją vietą Didžiojoje Britanijoje. Dainos melodijinė linija buvo paremta Dido dainos „Thank you“ seimplu. Dido suvaidino šios dainos vaizdo klipe (kaip Stan‘o kankinama nėščia mergina). Po to išaugo jos debiutinio albumo pardavimai, jis pasiekė topų viršūnes Europoje.
„No Angel“ (2001)
„No Angel“ tapo geriausiai parduodamu 2001 m. albumu Jungtinėje Karalystėje, pripažintas 9 kart platininiu ir antru populiariausiu dešimtmečio albumu. Keletą kartų jos singlai „Here With Me“ ir „Thank You“ atsidūrė dešimtukuose, „Hunter“ pakilo į dvidešimtuką. „No Angel“ buvo pripažintas platininiu daugiau nei 35 šalyse, visame pasaulyje jo buvo parduota virš 16 milijonų kopijų. Dido pašiaušta šukuosena tapo populiari visame pasaulyje ir buvo pavadinta „Dido Flip“. Po didelio pasisekimo sulaukusio turo, Dido 2002 m. pranešė, kad daro pauzę ir įrašinėja antrąjį albumą.
„Life for Rent“ (2003)
„Life for Rent“ galiausiai buvo išleistas rugsėjo 30 d., 2003 m. metais ir tapo vienu greičiausiai parduodamu albumu Jungtinėje Karalystėje, Airijoje, Prancūzijoje, Danijoje, Šveicarijoje, Pietų Afrikoje, Australijoje Graikijoje,, Meksikoje, Honkonge bei Tailande. Taip pat užėmė 4-ąją vietą JAV, Italijoje, Naujojoje Zelandijoje, Nyderlanduose, Vokietijoje ir Austrijoje. Ne kartą antrąją vietą užėmė singlas „White Flag“, kurio vaizdo klipe nusifilmavo aktorius Davidas Boreanaz, žinomas iš serialų „Bafi, vampyrų žudikė“ bei „Angelas“. Vien Jungtinėje Karalystėje albumas buvo parduotas virš 152 000 kopijų tiražu per pirmą dieną ir 400 000 per pirmą savaitę. Tapo septintu populiariausiu dešimtmečio albumu Jungtinėje Karalystėje. Taip pat buvo išleisti dar 3 komerciškai sėkmingi singlai: „Life for Rent“, „Don‘t Leave Home“ ir „Sand in my Shoes“. Dido surengė pasaulinį turą (2005 buvo išleistas DVD diskas, pavadintas „Dido: Live“/“Dido – Live at Brixton Academy“).
Live 8 (2005)
Per jos „išparduotus“ koncertus Dido buvo paprašyta padainuoti trijuose Live 8 koncertuose liepos antrąją, 2005-aisiais. Tuomet „Eden Project“ Kornvalyje, prieš skrendant į Paryžių, ji įžengė į sceną tyliai, pristatyta Bilo Geitso ir dainavo solo kartu su Youssou N’Dour. Londone vykusį koncertą stebėjo Dido mama. Dido ir Youssou N’Dour sudalyvavo šiuose „Live 8“ koncertuose:
„Safe Trip Home“
2005 m. pabaigoje Dido pradėjo įrašinėti trečiąjį solo albumą, eksperimentavo su skirtingais stiliais ir prodiuseriais, įskaitant Džoną Brioną, Los Andžele. Buvo tikimasi, kad albumas bus išleistas 2006 m. pabaigoje, bet Dido oficialioje svetainėje paskelbė, kad jis pasirodysiąs tik 2007 pradžioje. „Q“ žurnale rašoma, kad Dido buvo įkvėpta ilgų kelionių į Kalifornijos Pakrantę, prie Ramiojo vandenyno. Trys dainos iš albumo pasirodė internete: „Look No Further“, „Don’t Believe in Love“ ir „Grafton Street“. Albumo išleidimas atidėtas dviem savaitėms dėl gamybos problemų, oficiali albumo išleidimo data yra lapkričio 17 d. (JAV 18 d.). „Safe Trip Home“ pasiekė JK topų 2-ą vietą, tačiau komerciškai buvo žymiai mažiau sėkmingas nei pirmieji 2 jos albumai, nepaisant, kad kritikai vidutiniškai šį albumą vertino palankiau nei pirmuosius du.
„Girl Who Got Away“
2013 m. Dido išleido ketvirtąjį studijinį albumą „Girl Who Got Away“, kuris pasiekė JK top dešimtuką.
Apdovanojimai
Svarbesni apdovanojimai ir nominacijos:
Barglavas
Barglavas – kaimas Lenkijos šiaurės rytuose, Barglavo valsčiuje, Augustavo apskrityje, Palenkės vaivadijoje. Kaimas yra Barglavo valsčiaus centras. Kaimas yra apie 14 km į pietvakarius nuo Augustavo ir 76 km į šiaurę nuo vaivadijos centro Balstogės.
Stafordšyras
Stafordšyras  – priėjimo prie jūros neturinti grafystė Vakarų Midlandso regione, Anglijoje. Šiaurės vakaruose ribojasi su Češyru, rytuose su Derbišyru ir Lesteršyru, pietryčiuose su Vorikšyru, pietuose su Vakarų Midlandsu ir Vusteršyru bei vakaruose su Šropšyru.
Didžiausias grafystės miestas – Stokas prie Trento, kuris administruoja atskirai nuo likusios grafystės, kaip nepriklausoma unitarinė institucija. Administracinis centras – Stafordas. Svarbesni miestai: Bertonas prie Trento, Kanokas, Niukaslas prie Laimo, Likas ir Tamvertas.
Vulverhamptonas, Valsalas, Vest Bromičas ir Smedikas iki 1974 m. priklausė Stafordšyrui, bet po savivaldybių įstatymo dabar priklauso Vakarų Midlandso grafystei.
Bronius Vaidutis Kutavičius
Bronius Vaidutis Kutavičius (1932 m. rugsėjo 13 d. Molainiuose, Panevėžio valsčiuje – 2021 m. rugsėjo 29 d. Vilniuje ) – vienas žymiausių lietuvių kompozitorių, pedagogas.
Biografija
1946 m. pradėjo mokytis groti smuiku Panevėžio septynmetėje muzikos mokykloje, o nuo 1949 m. mokėsi Panevėžio muzikos mokykloje dėstytojo V. Kligio smuiko klasėje.
Nuo 1952 m. dvejus metus tarnavo sovietinėje kariuomenėje, kur grojo valtorna kariniame orkestre.
Nuo 1955 iki 1957 m. tęsė studijas Panevėžio muzikos mokykloje dėstytojo A. Liberio choro dirigavimo klasėje, harmonijos mokėsi pas dėstytoją A. Belazarą. Nuo 1957 m. Vilniaus valstybinio pedagoginio instituto (dab. Vilniaus pedagoginis universitetas) Muzikos katedros laborantas. Nuo 1958 m. mokėsi muzikos teorijos, kompozicijos Vilniaus J. Tallat-Kelpšos muzikos mokykloje dėstytojo J. Karoso klasėje. Nuo 1959 iki 1964 m. studijavo Lietuvos valstybinėje konservatorijoje (dab. Lietuvos muzikos ir teatro akademija) profesoriaus A. Račiūno klasėje, dirbo koncertmeisteriu. 1965–1969 m. dėstė Vilniaus kultūros mokykloje, 1969–1974 m. – Vilniaus pedagoginiame institute, 1975–2000 m. – Čiurlionio menų gimnazijoje, 1984–2000 dar ir Lietuvos muzikos akademijoje. Nuo 1985 m. – profesorius.
Kūryba
Kūrybai būdinga istorinė, mitologinė tematika, įvairaus pobūdžio simboliai. Kūriniai pasižymi teatrališkumu, savita erdvės traktuote, ritmika.
Sukūrė muziką kino filmams:
Nelly Furtado
Gimė portugalų imigrantų iš Azorų salų šeimoje Kanadoje. Atlikėja yra pardavusi daugiau nei 15 milijonų įrašų visame pasaulyje. Atlieka pop, R&B, hip-hop ir kt. muziką. Išleido albumus – „Whoa, Nelly!“ (2000), „Folklore“ (2003), „Loose“ (2006).
Biografija
Nelly Furtado gimė 1978 metais gruodžio 2 dieną Viktorijos mieste, Kanadoje. Jos tėvai Maria Manuela ir António José Furtado yra imigrantai iš Portugalijos. Abu tėvai yra kilę iš Azorų salų, 1960 metais atvyko į Kanadą. Nelly Furtado tėvai davė jai vardą sovietų gimnastės Nellie Kim garbei. Dainininkė užaugo katalikų šeimoje. Furtado pirmą kartą dainavo viešai, būdama ketverių metų; ji kartu su motina dainavo bažnyčioje, minint portugalų dieną. Kai jai buvo devyneri metai, ji pradėjo mokytis groti su instrumentais: trambonu, ukulėle (Havajų gitara). Po kelerių metų ji taip pat išmoko groti gitara ir klavišiniais. Nuo dvylikos metų ji pradėjo rašyti dainas. Taip pat Nelly vasaromis jau dirbo su mama kambarine motelyje. Paauglystėje dainininkės santykiai su tėvais buvo įtempti. Nelly prisipažino sirgusi depresija. Atlikėja apskritai nežinojo, kuo jai užsiimti. Pabaigusi mokyklą, Nelly išsikraustė į Torontą, gyventi pas seserį. Ten ji dirbo signalizacijos įrengimo bendrovėje, o vakarais studijoje įrašinėjo savo dainas. Po metų Nelly pamėgino grįžti pas tėvus ir netgi užsirašė į kolegiją mokytis. Deja, konfliktai atsinaujino ir ji metė mokslus. Nusprendė atsidėti vien muzikai. Pasirodžiusi viename talentų šou, ją pastebėjo Gerald Eaton (grupės „The Philosopher Kings“ vokalistas), jo ir Brian West pagalba Furtado įrašė bandomąją kasetę. 1999 m. ji pasirašė kontraktą su „DreamWorks Records“ įrašų kompanija. Pirmasis singlas „Party’s Just Begun (Again)“ buvo filmo „Brokedown Palace“ garso takelis.
2000–2002: „Whoa, Nelly!“
Albumas pelnė tarptautinę šlovę, o singlai: „I’m like a Bird“, „Turn off the Light“, ir „… On the Radio (Remember the Days)“ buvo tarptautiniai hitai. Taip pat albumas pelnė Furtado „Grammy“ apdovanojimų nominacijas 2002 metais, ir jos debiutinis singlas pelnė prestižinį „Grammy“ už „Geriausią moters vokalo atlikimą“. Po to daugybėje pasaulio šalių šis diskas tapo auksiniu ir platininiu.
2002 m. Furtado įrašė dainą „Thin Line“ hiphopo grupės „Jurassic 5“ albumui „Power in Numbers“. Tais pačiais metais Furtado suteikė savo vokalus Paul Oakenfold dainai „The Harder They Come“ iš albumo „Bunkka“ ir taip pat sukūrė dainą „These Words Are My Own“. Nelly 2002 metais bendradarbiavo su Kolumbijos atlikėju Juanes ir įrašė dainą „Fotografia“.
2003–2005: „Folklore“
Furtado antrasis albumas „Folklore“ buvo išleistas 2003 lapkričio mėnesį. Šį albumą ji įrašė laukdamasi kūdikio. Folklore populiarumo nesusilaukė. Paskutinė daina, „Childhood Dreams“, buvo skirta savo dukteriai Nevis. Albume galima išgirsti singlus „Força“ (reiškiantis „jėga“ arba „tęsk“ portugališkai), oficialus 2004 m. Europos Čempionato himnas. Furtado šią dainą atliko Porto mieste per čempionato atidarymo ceremoniją. Pirmasis ir pagrindinis singlas buvo „Powerless (Say What You Want)“, o antrasis – baladė „Try“. Albumas nesulaukė tokio pasisekimo kaip jos debiutinis albumas, dėl to, kadangi albumas buvo „ramesnis“ bei „lyriškesnis“, ir dėl to, jog jos įrašų kompanija nereklamavo albumo. „DreamWorks“ tuo metu buvo parduoti „Universal Music Group“ kompanijai. 2005 m. „DreamWorks Records“ kompanijos dainininkai, įskaitant Furtado, buvo absorbuoti kompanijos „Geffen Records“.
„Powerless (Say What You Want)“ daina buvo remiksuota rokerio Juanes, kuris anksčiau dirbo kartu su Nelly prie dainos „Fotografía“.
2006–2008: „Loose“
left|thumb|200px|Nelly Furtado 2006 m. Furtado trečiasis albumas „Loose“ buvo išleistas 2006 metų birželį. Albumą pavadinimo „Loose“ ('laisvas') dėl spontaniškų, kūrybingų sprendimų, kurie kilo įrašinėjant albumą. Kai kurie gerbėjai piktinosi, kad Nelly „parsidavė“ ir paliko nuošaly roko, liaudies muzikos motyvus, kad parduotų daugiau įrašų. Šio albumo dainas daugiausiai prodiusavo Timbaland. Furtado eksperimentavo su R&B, hiphopo ir 1980 -ųjų muzika. Albumas susilaukė gerų įvertinimų iš kritikų.
„Loose“ kol kas yra sėkmingiausias Furtado albumas, pasiekęs #1 vietą ne tik gimtojoje Kanadoje, bet ir Jungtinėse Amerikos Valstijose, Vokietijoje bei kitose valstybėse. Albume galima išgirsti pirmąjį Nelly singlą, kuris pasiekė #1 vietą JAV – „Promiscuous“, taip pat kitą singlą „Maneater“, kuris pasiekė #1 vieta JK. „Promiscuous“ yra ilgiausiai išsilaikiusi 2006 metais pirmoje vietoje Billboard Hot 100 topo daina, ir buvo apdovanota tris kartus 2006 matais MTV VMA kaip geriausias moteriškas klipas, geriausias šokio klipas ir geriausias pop stiliaus klipas. Šeštasis singlas „Say It Right“ tapo Furtado sėkmingiausiu singlu, jis pasiekė pirmąją vietą ne tik Amerikoje, bet ir Europoje. Kitas singlas „All Good Things (Come to an End)“ JAV nesusilaukė sėkmės, tačiau keliose Europos valstybių, įskaitant ir Lietuvą, pasiekė #1 vietą.
2007 m. Furtado ir Justin Timberlake kartu su Timbaland įrašė bendrą dainą „Give It to Me“, kuri vėliau tapo Nelly trečiuoju singlu, pasiekusiu #1 vietą Amerikoje ir antruoju singlu, pasiekusiu #1 vietą Anglijoje. 2008 m. Furtado bendradarbiavo su Britų dainininku James Morrison. Jie įrašė dainą „Broken Strings“ jo albumui „Songs for You, Truths for Me“. Singlas buvo išleistas gruodžio 8 dieną ir pasiekė #2 vietą Jungtinės Karalystės oficialiame Sžsinglų tope.
2009–dabar: „Mi Plan“ ir būsimieji albumai
2008 metų pabaigoje Ispanijos žiniasklaida paskelbė, jog Furtado planuoja įrašyti dainas naujajam albumui ispanų kalba ir anglų kalba, ir kad planuoja jį išleisti tarp gegužės ir birželio mėnesių.
Furtado taip pat įrašė dainą su reperiu Flo Rida jo albumui „R.O.O.T.S.“, kuris buvo išleistas 2009 m. kovo 31 d. Daina pavadinimu „Jump“ buvo prodiusuota Timbaland ir yra 2 numeris albume. Furtado taip pat galima išgirsti dainininkės Divine Brown albume „Love Chronicles“, kuriame ji atliko dainos „Sunglasses“ pritariamuosius vokalus ir parašė dainos tekstą.
2009 m. kovo 4 d. Furtado paskelbė savo „MySpace“ puslapyje, kad planuoja išleisti du albumus: vieni bus ispanų kalba, kitas – portugalų. Ispanų kalbos albumas pavadinimu „Mi Plan“ išeis pirmasis, o pirmasis singlas „Manos Al Aire“ (reiškiantis „Rankas Ore“) buvo išleistas 2009 m. birželio 29 d. Iš albumo buvo išleisti trys reklaminiai singlai pirmasis yra „Más“ (kuris taip pat bus antrasis singlas), o antrasis „Mi Plan“ (su Aléx Cuba) išleistas rugpjūčio 11 d. Ketvirtasis singlas „Bajo Otra Luz“ (su Julieta Venegas ir La Mala Rodriguez) yra paskutinis reklaminis singlas iš albumo, išleistas 2009 m. rugsėjo 1 d. Ji taip pat pakvietė |Meksikos žvaigžde Alejandro Fernandez dainuoti duetą pavadinimu „Sueños“ („Sapnai“) savo naujame albume. Albumas „Mi Plan“ išleistas pirmiausiai Vokietijoje 2009 m. rugsėjo 11 d.
Nelly Furtado taip pat įrašė dainą pavadinimu „Who Wants To Be Alone“ su Tiësto jo naujam albumui „Kaleidoscope“, kuris išėjo spalio 8 d. Taip pat ji bendradarbiavo su Kanados atlikėju k-os, kur su juo ir Saukrates įrašė dainą „I Wish I Knew Natalie Portman“, kuris buvo išleistas kaip singlas.
Įrašų kompanija
Nelly Furtado įkūrė savo įrašų kompaniją „Nelstar“. To ji ėmėsi kartu su nepriklausoma įrašų firma „Last Gang Labels“. Nelly pirmą sutartį pasirašė su grupe „Fritz Helder And The Phantoms“. Nelly Furtado sakė: „Jau seniai galvojau, kaip galėčiau padėti Fritz Helder. Šis mano žingsnis atsirado kartu su meile šiai grupei, jų kūrimui ir darbui. Aš esu tokia pat pasišventusi, kaip ir jie, stengdamiesi savo kūrybą pristatyti pasauliui“.
Aktorystė
Furtado pradėjo vaidinti dar pagrindinėje mokykloje. Ir jos debiutas buvo 2001 m. seriale „Rosvelas“.
Po albumo „Loose“ išleidmo, pasirodė Portugalų muilo operoje „Floribella“. JAV muilo operoje „One Life to Live“ ji atliko keletą savo dainų su Saukrates. Ji pasirodė kultiniame seriale „CSI: Niujorkas“, kur suvaidino plėšikės Ava Brandt vaidmenį.
Furtado 2008 m. atliko mažą vaidmenį videožaidimo „Max Payne“ filmo adaptacijoje. Ji atliko Christa Balder vaidmenį, kuri yra Alex Balder žmona (Max Payne partneris ir geriausias draugas). Nors filmas susilaukė blogų atsiliepimų iš kritikų, bet dauguma kritikų pareiškė, jog Nelly vaidyba buvo nuostabi.
Asmeninis gyvenimas
2003 m. rugsėjo 20 d. Toronte Furtado pagimdė dukrelę Nevis, vaiko tėvas yra DJ Jasper Gahunia. Furtado ir Gahunia draugavo tik ketverius metus ir išsiskyrė 2005 m. Tačiau jie išliko draugais ir kartu augina Nevis. Nevis yra pavadinta Karibų salos garbei. 2006 metais Furtado pasisakė, kad jai siūlė pozuoti žurnalui „Playboy“ už 500 000 JAV dolerių, tačiau ji atsisakė.
2007 metų liepą Nelly Furtado oficialiai pareiškė, jog jinai susižadėjo su Demacio „Demo“ Castellón, kuris kartu dirbo su ja prie albumo „Loose“. 2008 m. spalio 17 dieną buvo pranešta, jog Furtado ir Castellón susituokė liepos 19 dieną. Pirmieji gandai apie Furtado ir jos 29-erių metų partnerio vestuves pasklido, kai britų dainininkė Natasha Bedingfield pasveikino porą savo koncerto metu.
Nelly moka anglų, indų (hindi), portugalų, ispanų kalbas. Viename interviu ji pasakė jog, ji labai domisi sportu, todėl ji mėgsta bėgioti, žaisti paplūdimio tinklinį, važinėtis riedučiais. Jos mėgstamiausia futbolo komanda yra klubas Porto futebo, o futbolininkas – Cristiano Ronaldo. Apie savo mėgstamiausią krepšininką Steve Nash užsiminė savo dainoje „Promiscuous“.
Nelly Furtado „dalijasi“ ta pačia gimimo diena su Britney Spears ir Kanados aktore Cassie Steele. Dainininkė nuo mažens yra alergiška šunims.
Filontropija
Pasaulinei AIDS dienai atminti, 2006 m. Furtado, Enrique Iglesias, Kanye West, Kelly Rowland, Snoop Dogg ir Kelly Clarkson bendradarbiavo su MTV, BET ir Nike, kad surengtų koncertą AIDS apsisaugojimo Pietų Afrikoje. Furtado taip pat vedė AIDS skirtą laidą MTV eteryje, kurioje pasirodė tokios įžymybės kaip Alicia Keys ir Justin Timberlake.
Naujojo Hampšyro vėliava
thumb|200px|Naujojo Hempšyro vėliava
406 m.
406 m. buvo nekeliamieji metai, prasidedantys sekmadienį pagal Grigaliaus kalendorių.
Naujojo Hampšyro vėliava
Šiuo metu Naujajame Hampšyre vyksta diskusija dėl kitokio vėliavos dizaino.
406 m.
Gimtadieniai
Nedatuota
Mirtys
Nedatuota
Deir ez Zoras
Deir ez Zoras – didžiausias šiaurės rytų Sirijos miestas, įsikūręs Džezirės plynaukštėje, Eufrato dešiniajame krante. Muchafazos centras. Iš miesto plentai veda į Damaską ir Bagdadą. Veikia regioninės reikšmės oro uostas.
Istorija
Miestas įkurtas 1867 m. osmanų. 1915 m. čia veikė didžiausia armėnų koncentracijos stovykla. 1946 m. prijungtas prie Sirijos.
Embutės pilis
Istorija
Žinoma nuo 1244 m. pabaigos, kai kuršių medinę pilį užvaldė Livonijos ordino krašto magistras Ditrichas fon Griuningenas. Kariaudamas su Griuningenu, 1245 m. pr. pilį puolė Lietuvos didysis kunigaikštis Mindaugas, bet neužėmė. 1253 m., kaip pažymi Hermano Vartbergės kronika, pilis atiteko Kuršo vyskupui. 1265 m. magistras Konradas fon Mandernas 0,5 km į pietus nuo buvusios kuršių pilies jam pastatydino mūrinę pilį.
Nuo XVI a. kaip pilis nenaudota, vėliau tapo dvaro buveine. 1700 m. Šiaurės karo metu pilis sugriauta. XVIII a. pilies mūrai panaudoti dvaro sodybos pastatui, vėliau jis išplėstas iki pilies bokšto. 1919 m. dvaro pastatą sudegino bermontininkai.
Bebrinis
Bebrinis tai:
Albinas Elskus
Albinas Bielskis-Elskus (1926 m. rugpjūčio 21 d. Kaune – 2007 m. vasario 8 d. Niujorke, JAV) – pasaulinio garso dailininkas vitražistas, tapytojas, pedagogas.
Utenos Juventus
Talismanas
Utenos „Juventus“ nuo 2012 m. turi talismaną Juvį. Juvis yra raudonos spalvos velnias mūvintis mėlynos spalvos sportbačius ir dažniausiai talismanas nešiojasi geltonas šakes, kurių forma yra lyg pasagos, atspindinčios Utenos miesto herbą.
Albinas Elskus
Biografija
Tėvas buvo Lietuvos kariuomenės kapitonas. 1942–1944 m. studijavo Kauno taikomosios ir dekoratyvinės dailės institute, Stasio Ušinsko studijoje. Pasitraukęs į Vokietiją 1945–1947 m. Darmštato aukštojoje technikos mokykloje studijavo architektūrą. Šios žinios vėliau pravertė jam, kaip vitražistui. 1947–1949 m. Dailės ir amatų mokykloje (École des Arts et Métiers) Freiburge studijavo tapybą.
Utenos Juventus
Įamžinti marškinėliai
Utenos „Juventus“ klubas yra įamžinęs garsiausių savo krepšininkų marškinėlius. Numeriai marškinėlių, kuriuos jie nešiojo, daugiau niekada nebus naudojami komandoje. Į šį sąrašą įeina:
Vyriausieji treneriai
Šiame sąraše pateikiami visi Utenos „Juventus“ vyriausieji treneriai, kurie komandai vadovavo aukščiausioje lygoje:
Albinas Elskus
Biografija
Nuo 1949 m. gyveno JAV. Mokėsi Karlo Hackerto vitražo studijoje Čikagoje. 1952–1953 m. Paryžiuje lankė litografijos kursą Dailės meno mokykloje (École des Beaux-Arts). 1953 m. Paryžiuje susituokė su Anna Mary Crewdson (1927–2009).
Utenos Juventus
Krepšinio lyga
Utenos „Juventus“ krepšinio klubo iniciatyva 2012 m. Utenos regione įkurta moksleivių „Juventus“ krepšinio lyga, kurioje varžosi šešių Utenos regiono rajonų 9-12 klasių mokinių krepšinio komandos.
Albinas Elskus
Biografija
1953–1980 m. dirbo Georgo Durhamo vitražo studijoje Niujorke. 1973–1984 m. dėstė Fordhamo universitete Bronkse (Niujorko valstija), 1982–1990 m. Parsonso dizaino mokykloje (Parson School of Design) Niujorke. Nuo 1972 m. Niujorko lietuvių dailininkų sąjungos pirmininkas.
Piotrovščizna
Piotrovščizna  – kaimas Lenkijos šiaurės rytuose, Kleščelių valsčiuje, Hainuvkos apskrityje, Palenkės vaivadijoje. Kaimas yra apie 9 km į vakarus nuo Kleščelės, apie 31 km į pietvakarius nuo Hainuvkos ir apie 62 km į pietus nuo vaivadijos centro Balstogės. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Albinas Elskus
Biografija
1970 m. su D. Fuleriu 10 metrų ilgio burlaiviu perplaukė Atlanto vandenyną (iš Niujorko iki Airijos).
2006 m. sukurtas dokumentinis filmas „Dieviškoji šviesa“ (rež. Gytis Lukšas).
Kūryba
Sukūrė vitražų ir mozaikų Niujorko (Šv. Kotrynos Sienietės, 1954 m., Kristaus Apreiškimo, 1967 m.), Vašingtono (Šiluvos Švč. Mergelės Marijos koplyčioje, 1965 m.) bažnyčiose, Rokfelerio universitete (1975 m., 1981 m.), Dangaus Vartų kapinių mauzoliejuje Yst Hanoveryje (Naujojo Džersio valstija, 1991 m.) ir kitur.
Vitražai laisvos kompozicijos; figūros neskaidomos švino juostomis, panašios į tapytas.
A. Elskaus kūrinių yra įsigijęs Corning stiklo muziejus JAV, Ely vitražo muziejus Anglijoje, Pilchuk stiklo studija, Nacionalinis M.K.Čiurlionio dailės muziejus, įvairūs privatūs kolekcionieriai.
Eivonas
Eivonas gali reikšti šias upes:
Ignas Sakalas
Ignas Sakalas-Sakalauskas (1892 m. lapkričio 19 d. Knyzlaukis, Vaitkuškio valsčius, Ukmergės apskritis – 1976 m. spalio 19 d. Čikaga, JAV) – Lietuvos žurnalistas, redaktorius, filatelistas.
407 m.
407 m. buvo nekeliamieji metai, prasidedantys pirmadienį pagal Grigaliaus kalendorių.
Ignas Sakalas
Biografija
Baigė Ukmergės pradžios mokyklą. Nuo 1910 m. bendradarbiavo Seinuose ėjusiame savaitraštyje „Šaltinis“, dirbo redakcijoje. 1913 m. išvyko į JAV, apsigyveno Klyvlende. Bendradarbiavo leidiniuose „Katalikas“, „Lietuva“, „Vytis“. 1915 m. su P. Šukiu įsteigė ir redagavo savaitraštį „Santaka“. 1918–1921 m. dirbo Čikagoje, „Draugo“ redakcijoje. 1921–1926 m. ir 1942–1945 m. redagavo žurnalą „Vytis“, nuo 1946 m. – „Muzikos žinios“.
407 m.
Mirtys
Nedatuota
Dirdų ežeras
Dirdų ežeras – ežeras šiaurės rytų Lietuvoje, Rokiškio rajone, apie 10 km į rytus nuo Obelių. Ilgis šiaurės – pietų kryptimi 1,7 km, didžiausias plotis 0,53 km. Altitudė 126,9 m. Giliausia vieta siekia 27,3 m. Ežero dubuo rininės kilmės. Krantai statūs, aukšti, o kranto linija vingiuota. Atabradas siauras, smėlingas, apaugęs 2–6 m pločio nendrių juosta. Dugną dengia sapropelingas molis. Pakrantė apaugusi alksnių sąžalynais, iš pietų prieina miškas. Pietuose ir vakaruose į Dirdų ežerą įteka keli upeliai, o šiaurėje išteka link Šapelių ežero Vertybiškio upelis (Kriaunos upės baseinas).
Šiauriniame ežero krante yra Dirdų kaimas, rytiniame – Pusliškio kaimas. Veikia kaimo turizmo sodyba. Vakarinėje pakrantėje stūkso Dirdų piliakalnis.
Žemutinis Eivonas
Eivonas, dar Žemutinis Eivonas (Lower Avon) arba Bristolio Eivonas – upė Jungtinėje Karalystėje, pietų Anglijoje. Prasideda Glosteršyro grafystės pietuose, ties Akton Tiurvilio kaimu. Teka daugiausia pietų kryptimi pro Viltšyrą. Nuo Bradfordo prie Eivono upė pasuka į vakarus, nuo ten vaga kanalizuota. Bristolyje įteka į Bristolio įlanką (Severno estuariją).
Prie Žemutinio Eivono įsikūrę: Čipenhamas, Melkshamas, Bradfordas prie Eivono, Batas, Bristolis.
Upės pavadinimas kilo iš keltiško žodžio abona, reiškiančio upę. Tokiu pavadinimu Britanijoje yra ne viena upė.
Marija Rudienė
Marija Juozaitytė – Rudienė (1914 m. birželio 29 d. Vestvilyje, Ilinojaus valst., JAV – 2008 m. liepos 8 d. Čikagoje, JAV) – Amerikos lietuvių visuomenės veikėja ir filantropė.
Biografija
Vaikystę praleido Vestvilyje, vėliau šeima persikėlė į Čikagą. Mokėsi Šv. Kazimiero mergaičių akademijoje, baigė De Paul universitetą. Mokytojavo. Aktyviai dalyvavo visuomeniniame gyvenime. Marija buvo Čikagos moterų klubo sekretorė (vėliau pirmininkė), BALF'o direktorė ir jo centro valdybos pirmininkė. Organizavo Čikagos lituanistinės aukštesniosios mokyklos mokinių motinų klubą, dalyvavo Lietuvos vyčių organizacijoje, Lietuvių moterų klube, Šv. Kazimiero seselių rėmėjų draugijoje, Romos katalikų federacijoje, rūpinosi lietuviškų mokyklų išlaikymu. Ji daug metų vadovavo tarptautinei šalpos organizacijai CARE ir lietuviškai radijo programai.
1936 metais ištekėjo už Antano Rudžio. M. ir A. Rudžiai materialiai rėmė Lietuvių senelių prieglaudą, Šv. Kryžiaus ligoninę, Jaunimo, Draugo ir Marijonų namus, finansavo lietuviškų vadovėlių leidimą. Šeimos lėšomis išleistos „Baltijos valstybių užgrobimo byla“, „Pirmas Lietuvos Statutas“ ir kitos knygos. Rudžiai įsteigė vardines stipendijas studijuojantiesiems Lietuvos Statutą ir LDK istoriją. Svari jų pagalba organizuojant siuntas po Antrojo pasaulinio karo lietuviams pabėgeliams Vokietijoje, tremtiniams Sibire ir vargstantiems Lietuvoje. Abu finansiškai padėjo Lietuvos bažnyčioms, jų dėka iškilo Palaimintojo Jurgio Matulaičio bažnyčia lietuviškame Vidugirių kaime Lenkijoje. Rudžiai dalyvavo ir kitų, nelietuviškų JAV organizacijų veikloje.
Palestinos himnas
Palestinos himnas, „Tėvynė“, priimtas 1996, žodžiai Ibrahimo Hefeto Toukano, muzika Mahometo Salimo Flaifelio ir Achmedo Salimo Flaifelio. Muzikos autoriai taip pat sukūrė ir muziką Sirijos himnui, o žodžių autorius – žodžius vienam Irako himnų. Dabartinis Irako himnas taip pat kai kada naudojamas kaip neoficialus Palestinos himnas.
Marija Rudienė
Biografija
1954 m. A. Rudis iš arkivyskupo Skvirecko gavo pavedimą saugoti Popiežiaus Pijaus XII bulę apie šv. Kazimiero paskelbimą Lietuvos jaunimo globėju. Bulę Rudžiai atvežė į Vilnių ir 2001 m. Arkikatedroje perdavė kardinolui A. J. Bačkiui.